તે પછી શ્રી કરમશીબાપનો નિત્ય સત્સંગ મિલાપ ચાલુ રહ્યો સત્સંગ થી દીન પ્રતિદિન દ્રઢ વૃતિ થવા લાગી. અને કામ ધંધા માં ચિત બરાબર લાગતું નથી. વણકરી કામ ઉપર બેસે તો પણ ધ્યાનની દ્રઢતાને લીધે તદાકાર બની જતાં. વળી અમરાબાપા કહે કે ભાઈ, શું તને કામ કરતાં કરતાં ઉંઘ આવી જાય છે તેમ કહી જાગ્રત કરી વળી કામે લગાડે. પણ ચિતનો પ્રવાહ જ બહારને બદલે અંતર માં વહેવા લાગ્યો. એટલે સંસારીક વ્યવસાય કાર્ય માંથી ચિત જ નીકળી ગયું, તેમ ભક્તિ પરાયણ ભજન ધ્યાનમાં સાતેક વર્ષ સુધી એક ધારા રહી ભક્તિયોગ, રાજયોગ સિદ્ધ કર્યો. અને સદગુરૂદેવની કૃપાથી આત્મા સિદ્ધ ને પામ્યા.